L'Oficina d'Atenció Ciutadana (OAC) de la Generalitat a Girona constitueix un model pioner i de referència quant a la integració de tots els serveis de l'atenció presencial de la Generalitat a Girona en un únic espai físic.
L'objectiu de l'OAC és evitar temps i desplaçaments a la ciutadania així com aportar les màximes facilitats a l'hora de fer tràmits amb la Generalitat de Catalunya.
L'OAC treballa des dels seus inicis per a la millora contínua, i des del 8 de juny de 2015 disposa de la certificació de qualitat ISO 9001 segons versió vigent.
La certificació és per a les activitats d'atenció presencial integrada i registre de documents, i assegura que l'OAC compleix els estàndards internacionals de gestió de la qualitat que defineix aquesta norma ISO.
L'OAC a Girona està dotada de personal expert i format que us pot atendre en les gestions següents:
• Registre d'entrada de la vostra documentació.
• Informació sobre els serveis i l'organització de la Generalitat de Catalunya.
• Informació sobre les característiques i les fases dels diferents tràmits que l'Administració de la Generalitat posa a disposició de la ciutadania i les empreses així com ajuda a omplir els formularis corresponents.
• Tramitació de determinats serveis en una sola visita.
• Ajuda en la realització de tràmits telemàtics a través dels punts d'autoservei de l'OAC o bé iniciant el tràmit en nom vostre, prèvia autorització.
• Resposta als vostres suggeriments, peticions i queixes o bé escalat cap als òrgans competents.
La missió de l'OAC a Girona és simplificar i facilitar l'accés de la ciutadania i les empreses a la informació i tramitació dels serveis que ofereix i gestiona l'Administració de la Generalitat de Catalunya, i per extensió del conjunt d'altres serveis públics d'interès per a la ciutadania i les empreses.
• L'equip de l'OAC de Girona orientem la nostra actuació cap a les necessitats de la ciutadania.
• La professionalització del personal de la nostra organització és cabdal per assolir una atenció ciutadana de qualitat.
• Vetllem per garantir una oficina amb un entorn ampli, estructurat, accessible i amb màxim confort.
• Ens comprometem a complir els requisits de qualitat aplicables als nostres serveis per tal de millorar contínuament.
•Mantenir una mitjana de temps d'espera:
o Inferior a 5 minuts en el punt d'atenció de registre i recollida de documents.
o Inferior a 10 minuts en informació i realització de tràmits.
o Inferior a 5 minuts en l'atenció amb cita prèvia.
• Garantir una mitjana de satisfacció global en l'atenció rebuda de 7,5 sobre 10.
• Atendre i respondre els vostres suggeriments o queixes en un termini màxim de 10 dies hàbils.
• Admetre i registrar d'entrada tots els documents presentats per la ciutadania, així com fer-ne la tramesa a l'òrgan competent abans de 48 hores.
• Lliurar al moment el certificat digital IdCAT.
• Fomentar la transparència i l'accés de la ciutadania a les dades públiques, mitjançant la publicació dels resultats de l'activitat de l'OAC i dels indicadors de mesura dels compromisos en la memòria anual i trimestralment al web Generalitat Girona.
• Nombre de visites al mes per punt d'atenció.
• Temps d'espera per ser atès als diferents punts d'atenció.
• Temps d'espera per ser atès en les atencions que es fan amb cita prèvia.
• Índex de satisfacció global de les persones que visiten l'OAC (enquesta personal biennal)
• Temps de resposta de les queixes.
A l'enquesta de satisfacció de persones usuàries de l'OAC de Girona del 2019, les persones que sou usuàries de l'OAC heu valorat el servei i l'atenció rebuda amb un 9,04.
L'aspecte més ben valorat és l'amabilitat de les persones que us atenen, amb un 9,36, i un 84,8 % de les persones usuàries manifesteu que heu pogut resoldre el tràmit que heu vingut a fer.